49. schôdza NR SR - 13.deň - B. popoludní
Dátum: 2026-05-04
Poslanec: Krajčí, Marek (SLOVENSKO)
Druh vystúpenia: Vystúpenie

Ešte raz. Ďakujem veľmi pekne za slovo. Vážené kolegyne, vážení kolegovia. Predkladáme do Národnej rady uznesenie, ktoré má odsúdiť praktiky, ktoré sprevádzali výberové konanie na prevádzkovateľov ambulancií záchrannej zdravotnej služby v gescii Ministerstva zdravotníctva a vyjadriť znepokojenie nad tým, akým spôsobom toto výberové konanie bolo realizované. A zároveň chceme požiadať ministra zdravotníctva Slovenskej republiky Kamila Šaška, aby do troch dní predložil Národnej rade Slovenskej republiky zoznam členov výberovej komisie, ktorá zhodnotila žiadosti uchádzačov na prevádzkovanie staníc záchrannej zdravotnej služby. Do troch dní predložil Národnej rade Slovenskej republiky výsledky výberového konania, ktoré poslal bývalý riaditeľ operačného strediska záchrannej zdravotnej služby Marián Povolný a ktoré aj podľa pána generálneho prokurátora bolo právoplatne ukončené, a do troch dní predložil Národnej rade Slovenskej republiky pomerne robustnú právnu analýzu, tak, ako to Ministerstvo zdravotníctva, na základe ktorej zrušil výberové konanie na prevádzkovanie staníc záchrannej zdravotnej služby. A do 10 dní predložil Národnej rade Slovenskej republiky návrh konkrétnych krokov s časovým rámcom, ktorými Ministerstvo zdravotníctva Slovenskej republiky zabezpečí realizáciu výberového konania na prevádzkovateľov ambulancií záchrannej zdravotnej služby alebo iným spôsobom zabezpečil to, aby došlo k výberu poskytovateľov záchrannej zdravotnej služby napriek takým spôsobom, že by to zabezpečil štát alebo samosprávne kraje. Ja aj vysvetlím, prečo je to extrémne dôležité a prečo toto uznesenie, ktoré sme síce predložili ešte 9. septembra 2025, stále je absolútne aktuálne a dokonca by som povedal nevyhnutné, aby Národná rada niečo takéto schválila a zároveň zaviazala Ministerstvo zdravotníctva, aby konalo. Najprv trošku poviem k tomu úvodu, lebo predsa len bola to síce pravdepodobne doteraz asi najväčšia kauza, ktorou otriaslo Ministerstvo zdravotníctva v ére samostatnej Slovenskej republiky. A teda jedna vôbec z najväčších káuz v ére nášho Slovenska od jeho založenia, ale tak či tak si myslím, že Kamil Šaško aj strana HLAS to hrajú na to, že postupne chcú, aby to upadlo do zabudnutia, hoci tie veci vôbec nie sú doriešené. A čo sa týka pacientov, tak tí v tejto kauze ťahajú úplne za koniec. O tých naozaj momentálne Ministerstvo zdravotníctva sa vôbec nezaujíma. A škaredo doplácajú na to, ako táto kauza sa necháva vyhniť. Takže tento škandalózny tender je naozaj symbolom bezbrehého rozkrádania peňazí určených na liečbu pacientov. Tender za 2 miliardy €, ktorý realizoval rezort pod vedením Kamila Šaška, je určite jedným z najväčších škandálov v zdravotníctve od vzniku samostatnej Slovenskej republiky. Verejnosť ešte pred jeho ukončením poznala mená úspešných firiem. Trošku dovoľte, aby som povedal, prečo vždy, keď sa tendrovali záchranky, bolo okolo toho taký obrovský humbuk. A ja úprimne poviem, že nenesie za to priamo zodpovednosť táto vládna garnitúra, ktorá len neustále využívala a zneužívala to, čo tu zaviedol svojho času exminister Rudolf Zajac. Povráva sa, že v tom čase bola tu menšinová vláda, aj on mal nejakým spôsobom zabezpečiť dostatočný počet poslancov, aby táto menšinová vláda mohla fungovať, a jedna z tých vecí bola, že sa ponúkali aj tieto stanice záchrannej zdravotnej služby. Prečo to celé takýmto spôsobom funguje? Je evidentné, tá cenotvorba, ktorú exminister Rudolf Zajac nastavil a ktorá sa potom rokmi len neustále aktualizovala o nejakú infláciu, čo sa dalo samozrejme vždy veľmi dobre zdôvodniť, je samozrejme lukratívna a dokonca ja by som povedal premrštená. Jasné, že tým, ktorí v tomto sektore sú, sa niečo takéto páči, ale odčerpáva to nášmu zdravotníctvu obrovské množstvo peňazí, ktoré by mohli byť použité ináč. A práve teraz aj tá kríza, ktorá celá vznikla, umožňovala aj súčasnému vedeniu ministerstva, aby sa vôbec prehodnotilo to, akým spôsobom sa tie stanice záchrannej zdravotnej služby vyberajú. Pokiaľ by záchranky začal vo svojej gescii riešiť štát ako jednu zo svojich kľúčových služieb, ako sú hasiči, ako sú policajti, tak by kľudne podľa mňa aj mali byť záchranky, ktorú zabezpečuje štát. Tak som presvedčený, že by sa dali ušetriť obrovské, ale obrovské zdroje, pokiaľ by samozrejme tento celý systém spravovali čestní politici, ktorí by nekorumpovali a nekradli. A práve preto, že to je takto nastavené, tak vždy bol obrovským pokušením pred samotným tendrom, ktorý mimochodom vôbec nespĺňa požiadavky verejného obstarávania, čo nám vytýka Európska komisia a tvrdí, že tá legislatíva je nastavená zle, v rozpore s európskym právom a takýmto spôsobom sa takéto obrovské tendre alebo záchranky nemôžu vyberať, pretože to v podstate nie je súťaž. Je to vyberanie tých, ktorí prevádzkujú tieto stanice, a častokrát to boli historicky ľudia a firmy, ktoré dokonca v tomto segmente vôbec nič nerobili. Nové spoločnosti, ktoré sa založili len za účelom toho, aby vyhrali tento tender, čo samo osebe nedáva vôbec žiaden zmysel a je samozrejme brutálne pochybné. Tak títo nakoniec potom ten tender vyhrávali a bolo to prepojené cez politikov, politické špičky tak, aby tie peniaze odtiekli tam, kde odtekať majú. Teraz pred týmto tendrom sa verejnosť už pred jeho ukončením dozvedela mená úspešných firiem. A otázka je, akým spôsobom sa to stalo. Ľudia, niektorí, ktorí skrátka boli pri zdrojoch, sa už na to nemohli pozerať, čo sa opäť deje. Medzi tými menami bola firma, ktorej majiteľ je podľa magazínu Forbes najbohatším Slovákom. Ten sa zhodou okolností podľa medializovaných informácií ešte pred ostatnými parlamentnými voľbami stretával s budúcou ministerkou zdravotníctva za stranu HLAS-SD a dohadovali personálne nominácie v rezorte. Druhou úspešnou firmou sa mala stať záchranková, schránková firma, ktorá vznikla len pár mesiacov pred vyhlásením tendra. Jej majiteľ si za svojho svedka na svadbe vybral predsedu poslaneckého klubu strany HLAS-SD a jeho syn patrí medzi sponzorov strany HLAS-SD. Obe tieto firmy nemajú žiadne skúsenosti s prevádzkou záchrannej zdravotnej služby, no už niekoľko mesiacov pred samotným výberovým konaním si objednali desiatky nových sanitiek. Škandál s výberovým konaním na prevádzkovanie staníc záchrannej zdravotnej služby nemá v dejinách samostatného Slovenska obdobu ani čo do objemu financií, ale ani čo do priamych väzieb firiem s politikmi strán ovládajúcich rezort zdravotníctva. Je tu výrok pána podpredsedu parlamentu Andreja Danka, že tam ide o zisk až 800 miliónov eur. Na tom dotyční. A môže sa to zdať absolútne premrštené, ale úprimne, ja som mal možnosť sa s niektorými ľuďmi, ktorí boli oslovení v rámci tohto tendra, aby sa stali tichými spoločníkmi niektorých firiem, rozprávať. A oni mi, predstavte si, zhruba približne takúto sumu potvrdili. Takto brutálne je predražený systém záchrannej zdravotnej služby na Slovensku, aby sa stal tunelom pre peniaze pre firmy, ktoré vyhrávajú tieto tendre, čo v podstate nie sú tendre, lebo ešte raz opakujem, je to komisia, ktorá za zatvorenými dverami, ktorej stále nepoznáme oficiálne zloženie a len uniklo na verejnosť, ale nechcel minister ani za tú cenu zverejniť. Tak táto komisia to vyberá na základe svojich subjektívnych hodnotení. Jeden pán poslanec to nazval, že to je súťaž krásy, ale krásy takej, že mne sa môže páčiť toto a druhému tamto. Si to nabodujú a pokiaľ sa dobre dohodnú, tak vyhrávajú tí, ktorí majú vyhrať. Strašné, hrozné, ťažko to nejako vysvetliť. A teraz vďaka tomu, že tento tender tak zvrzal a došlo k obrovskému množstvu pochybení na strane Ministerstva zdravotníctva, na čo vydal prokurátor generálny protest. Áno, a Ministerstvo zdravotníctva čaká správny súd s Generálnou prokuratúrou Slovenskej republiky v tejto oblasti. Tak áno, koľko je tomu? Je v súčasnosti situácia nasledovná. A dobre počúvajte. Pán minister zdravotníctva si tuná v parlamente, aby nekonal totálne protizákonne, nechal schváliť novelu, ktorou môže poveriť organizovaním týchto bodov alebo prevádzkovaním týchto bodov tých, ktorí tie body doteraz prevádzkovali. Čo samozrejme z histórie káuz týchto záchrankových tendrov veľmi dobre vieme, že sú to opäť ľudia, ktorí sú napojení aj na súčasnú vládu, pretože sa vyberali tieto stanice pred šiestimi rokmi, keď vládol SMER. A teraz tieto firmy, oni sa aj nechali oficiálne počuť. Povedali: za tejto situácie my do záchraniek investovať nejdeme. My nevieme, dokedy to bude trvať. My nevieme, kedy to má skončiť. Dobre, budeme to ďalej prevádzkovať. Boli sme požiadaní, ale investície od nás nečakajte. Čo to znamená? Keďže je tá, a to vidíme aj na Finstate, ako sa tým jednotlivým firmám z roka na rok zvyšujú zisky pri prevádzkovaní tejto služby. A samozrejme tie zisky, ktoré už sa potom nikde nedajú niekde odliať, sú potom najvyššie v poslednom roku, keď sa už tendruje potom ďalšia zostava úspešných ľudí. Tak tieto firmy teraz tým, že neinvestujú a keďže ten tender a vôbec tá cenotvorba je vypočítaná na investície, ktoré sa majú splatiť zhruba za štyri – päť rokov, tak majú brutálne zisky. A nielen, že majú teraz brutálne zisky, pacienti dostávajú služby z predchádzajúceho v podstate tendra, pretože žiadne nové investície do záchrannej zdravotnej služby neprichádzajú. Čo sa teraz môže stať? Že sa pokazí sanitka. Alebo že ten ktorý prístroj, ktorý už mohol byť novší, nebude a tak ďalej a tak ďalej. Takže pacient je v tomto prípade opäť až na poslednom mieste a práve preto takéto uznesenie by Kamila Šaška mohlo zaviazať k tomu, aby to rozhýbal a konečne niečo v tejto veci spravil, čo, zdá sa, čakáme, sa skontroluje. Pretože on strčil hlavu ako pštros do piesku a bojí sa, že túto vec by nedokázal zvládnuť a preto je tolerované to, čo som doteraz povedal. V podstate mu to prevádzkujú tí predchádzajúci víťazi. Politická viac-menej spokojnosť, zisky sú enormné, enormné, pretože nemusia byť žiadne investície. A Kamil Šaško sa tvári, že aj To, čo som doteraz povedal. V podstate mu to prevádzkujú tí predchádzajúci víťazi. Politické, viac-menej spokojnosť, zisky sú enormné, enormné, pretože nemusia byť žiadne investície. A Kamil Šaško sa tvári, že aj pacient je spokojný, ale ja tvrdím, že práve naopak, pacient je najohrozenejší v tomto celom. Čo sa týka tých otázok, tak jedna otázka, aby minister zdravotníctva predložil Národnej rade Slovenskej republiky pomerne robustnú, to je v úvodzovkách, lebo takto len povedal, právnu analýzu, na základe ktorej zrušil výberové konanie na prevádzkovanie staníc záchrannej zdravotnej služby. Tak, dámy a páni, my sme si túto analýzu vypýtali cez zákon o slobodnom prístupe k informácii. Viete, aké stanovisko ministerstva zdravotníctva, že ide o analýzu, ktorá je v utajenom režime. Dobre, povedať, tak aj toto sa dá dať vôbec do utajeného režimu? Nejde tu o ďalšie porušovanie úplne? Flagrantné porušenie základu zákonov tejto krajiny. No, my ako poslanci môžeme si tu na to povzdychnúť, môžeme byť z toho zhrození, ale naozaj to, čo by sme mohli všetci urobiť. Ja som presvedčený, že mnohí z vás sú z toho zdesení, nakoniec aj premiér Robert Fico bol zdesený, až ten tender, ktorý Šaško zorganizoval, mu prikázal zrušiť. Ale teraz treba ísť ďalej. Teraz treba zabezpečiť pacientom funkčnú, kvalitnú záchrannú zdravotnú službu. A keď sa majú do nej dávať také peniaze, aké sa tam stále púšťajú. Tak momentálne toto, čo teraz dostávajú, je pod úroveň. Alebo teda nech minister Šaško okamžite skreshe ten akoby. Ale okamžite. A zdravotníctvo ušetrí stovky miliónov €. Najlepšie by bolo, a vtedy by bol v mojich očiach najväčší hrdina, keby prišiel so systémom, kde mu to ušetrí tých 800 miliónov € a bude to prevádzkovať štát, bude to prevádzkovať nejaký systém záchrannej služby na Slovensku, ktorý, som presvedčený, že štát dokáže rovnako dobre robiť, ako prevádzkuje policajný zbor, ako prevádzkuje hasičský zbor, záchranné zložky. Len samozrejme potom by z toho nemohol byť biznis pre vyvolených. Takže bolo by fajn, keby sme už pána Kamila Šaška, pána nášho ministra, zaviazali, aby nám túto analýzu všetkým ukázal, verejnosti ju predstavil, na základe ktorej zrušil ten tender. Myslíme si, že máme na to nárok, aby sme. No a samozrejme bolo by fajn, keby aj povedal, akým spôsobom sa vyberalo. Šak prečo by verejnosť na to nemala mať právo? Rozhodovalo sa tu o 2 miliardách. Verejných zdrojov, na ktoré sa občania tejto krajiny skladajú. Či už formou dane alebo iných odvodov. Ja by som v tomto prvom, prvom vystúpení zatiaľ toľkoto povedal. Predpokladám, že bude tu ďalšia debata, do ktorej sa bude dať zapojiť a podopínať ďalšie skutočnosti. A teda chcem vyjadriť presvedčenie, že takéto uznesenie je správna vec a ja dúfam, že sa na jeho podporu nájde dostatok poslancov v tomto pléne a z tohto miesta chcem sa naozaj pýtať aj koaličných poslancov a spytovať ich, domnievam, že či by nebolo dobré v tejto veci trošku pokročiť ďalej, lebo momentálne, ako to vyzerá, Kamil Šaško to nejde nechať kompletne celé vyhniť. A samozrejme v tejto situácii nám potom hrozí aj mastná pokuta od Európskej komisie. Ďakujem pekne zatiaľ na vaše vystúpenie.